Държавен вестник, бр. 41, 2007 г., стр. 96

С Т Р .  96
Д Ъ Р Ж А В Е Н   В Е С Т Н И К
Б Р О Й  41
10. сътрудничи със сродни чуждестранни и
международни институции;
11. издава периодичен информационен бю-
летин;
12. взаимодейства с държавни органи, с ор-
ганите на местното самоуправление, както и с
юридически лица с нестопанска цел при осъ-
ществяване на своята дейност.
(2) Комисията води регистри на получените
искания и на издадените документи по ал. 1,
т. 2 и 5.
(3) В срок до 20 юли и до 20 декември на
текущата година комисията представя в Народ-
ното събрание доклади за извършената дейност,
които се публикуват в интернет страницата и в
бюлетина на комисията.
(4) Органите на държавна власт и на местно
самоуправление, службите за сигурност и служ-
бите за обществен ред и всички длъжностни
лица са длъжни да оказват съдействие и да
предоставят достъп на членовете на комисията
при осъществяване на техните правомощия.
Чл. 5. Комисията приема:
1. длъжностното разписание на длъжности-
те в администрацията на комисията;
2. правила за вътрешния трудов ред;
3. правила за администриране на докумен-
тите в комисията;
4. вътрешни правила за работната заплата и
вътрешни правила за разпределение на сумите
за допълнително материално стимулиране на
членовете на комисията и на служителите, вклю-
чени в общата численост на персонала;
5. проект на годишен бюджет на комисията
и проект на бюджетна прогноза на комисията
по предложение на председателя;
6. други вътрешни правила, свързани с ней-
ното функциониране.
Чл. 6. (1) Председателят на комисията:
1. представлява комисията;
2. упражнява дейността като първостепенен
разпоредител на бюджета на комисията;
3. определя дневния ред, свиква и ръководи
заседанията на комисията;
4. представя в Народното събрание в сроко-
вете по чл. 4, ал. 3 или при поискване доклад за
дейността на комисията;
5. публикува решенията и докладите за дей-
ността на комисията в интернет страницата и в
бюлетина є;
6. организира изпълнението на решенията
на комисията;
7. пряко се разпорежда с архивния фонд по
чл. 32, ал. 3 от Закона за достъп и разкриване на
документите и за обявяване на принадлежност
на български граждани към Държавна сигур-
ност и разузнавателните служби на Българска-
та народна армия;
8. информира обществеността за дейността
на комисията чрез средствата за масово осве-
домяване;
9. утвърждава длъжностните характеристи-
ки на служителите в комисията;
10. назначава и освобождава държавните
служители и присъжда техните рангове; сключ-
ва, изменя и прекратява трудовите договори на
служителите по трудово правоотношение в ад-
министрацията на комисията при спазване раз-
поредбите на Закона за държавния служител,
Кодекса на труда и подзаконовите нормативни
актове по прилагането им;
11. сключва договори с физически или юри-
дически лица;
12. командирова членовете на комисията и
служителите от администрацията в страната и
в чужбина;
13. разрешава отпуските на членовете на
комисията и на служителите от администра-
цията є;
14. издава наказателни постановления;
15. изпълнява и други функции, възложени
му със закон, с акт на Министерския съвет или
с решение на комисията.
(2) Правомощията на председателя в негово
отсъствие се осъществяват от заместник-пред-
седателя или от определен със заповед на пред-
седателя друг член на комисията за всеки кон-
кретен случай.
Чл. 7. (1) Заместник-председателят на коми-
сията подпомага председателя при изпълнени-
ето на неговите функции и го замества в негово
отсъствие.
(2) Заместник-председателят командирова
и разрешава отпуските на председателя на ко-
мисията.
Чл. 8. Секретарят на комисията:
1. организира текущата дейност на коми-
сията;
2. подготвя заседанията на комисията;
3. изпълнява и други задачи, възложени му
от председателя или с решение на комисията.
Чл. 9. (1) Членовете на комисията са равно-
поставени и осъществяват функциите на коми-
сията съобразно Закона за достъп и разкриване
на документите и за обявяване на принадлеж-
ност на български граждани към Държавна
сигурност и разузнавателните служби на Бъл-
гарската народна армия и задачите, възложени
им от председателя в рамките на правомощия-
та му или с решение на комисията.
(2) Членовете на комисията съставят актове
за установяване на нарушения в случаите по чл. 33
от Закона за достъп и разкриване на документите
и за обявяване на принадлежност на български
граждани към Държавна сигурност и разузнава-
телните служби на Българската народна армия.
Чл. 10. (1) Изявления пред средствата за ма-
сово осведомяване от името на комисията пра-
ви председателят или изрично оправомощен от
него член на комисията.
(2) Членовете на комисията участват в сред-
ствата за масово осведомяване, съобразявайки
се със Закона за достъп и разкриване на доку-
ментите и за обявяване на принадлежност на
български граждани към Държавна сигурност
и разузнавателните служби на Българската
народна армия и с решенията на комисията.